શ્રીલંકાએ આપેલા 240 રનના લક્ષ્યનો પીછો કરતા ભારતીય ટીમે 29 રનમાં 2 વિકેટ ગુમાવી હતી. ઓપનર રોહિત શર્મા 16 રને અને અજિંક્ય રહાણે 5 રન બનાવી આઉટ થયા હતા. ત્યાર બાદ કપ્તાન વિરાટ કોહલીએ મનિષ પાંડે અને કેદાર જાધવ સાથે મહત્વપૂર્ણ ભાગીદારી કરીને ટીમને જીત અપાવી હતી. કેદાર જાધવે 73 બોલમાં 7 છગ્ગાની મદદથી 63 રન, મનિષ પાંડેએ 53 બોલમાં 2 ચોગ્ગાની મદદથી 36 રન અને કપ્તાન કોહલીએ 116 બોલમાં 9 ચોગ્ગાની મદદથી શાનદાર અણનમ 110 રન બનાવ્યા હતા. જ્યારે ધોની 1 રને અણનમ રહ્યો હતો. શ્રીલંકા તરફથી મલિંગા, ફર્નાન્ડો, પુષ્પકુમાર અને હસરંગાને 1-1 વિકેટ મળી હતી.